Diari Oficial de la Generalitat Valenciana


Sumari del DOGV 3201, del 11-03-1998 (1998/900398)

ORDRE de 10 de febrer de 1998, de la Conselleria de Cultura, Educació i Ciència, per la qual s'autoritza la E&S, Escola Superior, SL, a impartir estudis corresponents a les titulacions de Bachelor of Arts in Business Administration i Bachelor of Arts in Industrial Relations, conforme al sistema educatiu vigent en Gran Bretanya, títol superior no homologat acadèmicament amb els títols universitaris del sistema educatiu espanyol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/02/10/(1)/dof/vci/html**

### Dades del document

Número de DOGV
:   3201

Data del DOGV
:   11-03-1998

Secció del DOGV
:   I. DISPOSICIONS GENERALS

Número del document
:   1998/900398


Data del document
:   10-02-1998

Organisme emissor


Tipus de document
:   Ordre

Descriptors 

:   * Castelló de la Plana
    * ensenyament privat

ORDRE de 10 de febrer de 1998, de la Conselleria de Cultura, Educació i Ciència, per la qual s'autoritza la E&S, Escola Superior, SL, a impartir estudis corresponents a les titulacions de Bachelor of Arts in Business Administration i Bachelor of Arts in Industrial Relations, conforme al sistema educatiu vigent en Gran Bretanya, títol superior no homologat acadèmicament amb els títols universitaris del sistema educatiu espanyol. [1998/X1336]  
El Sr. David Bort Canet, en nom de la mercantil E&S, Escola Superior, SL, va sol·licitar autorització d'obertura de centre estranger per a impartir ensenyaments conduents a l'obtenció de les titulacions de Bachelor of Arts in Business Administration i Bachelor of Arts in Industrial Relations, conforme al sistema educatiu vigent a Gran Bretanya, amb la denominació E&S, Escola Superior, SL, i va aportar la documentació corresponent.  
El Ministeri d'Afers Exteriors va emetre un informe favorable sobre la citada autorització basada en el principi de reciprocitat, de conformitat amb l'article 18.2 del Reial Decret 557/1991, de 12 d'abril, sobre creació i reconeixement d'universitats i centres universitaris.  
L'article 19 del mencionat reial decret estableix els requisits per a la impartició d'estudis no conduents a l'obtenció de títols homologables amb els del sistema educatiu espanyol.  
El citat Reial Decret 557/1991, de 12 d'abril, en el seu àmbit d'aplicació, regula l'establiment a Espanya de centres estrangers que imparteixen ensenyaments de nivell universitari, conforme a sistemes educatius vigents en altres països, i l'Ordre del Ministeri d'Educació i Ciència, de 26 de maig de 1993, desenvolupa el procediment d'autorització dels ensenyaments i dels centres universitaris estrangers no adscrits a universitats públiques.  
Per tot això i en exercici de les atribucions conferides per la Llei 5/1983, de 30 de desembre, del Govern Valencià,   
ORDENE  
Primer  
Autoritzar la posada en funcionament de la E&S, Escola Superior, SL, per a impartir els estudis corresponents a les titulacions de Bachelor of Arts in Business Administration i Bachelor of Arts in Industrial Relations, conforme al sistema educatiu vigent en Gran Bretanya, no conduents a l'obtenció de títols homologats amb els del sistema educatiu espanyol.  
Segon  
El centre que s'autoritza, del qual és titular la E&S, Escola Superior, SL, té el domicili a Castelló de la Plana, Av. Doctor Clara, 4-B.   
Tercer  
De conformitat amb els acords subscrits entre l'entitat E&S, Escola Superior, SL, i la Universitat de Gal·les del Regne Unit, els estudis autoritzats estan reconeguts i tindran plena validesa acadèmica en aquell país.  
L'autorització no comporta, per ella mateixa, el dret a l'homologació automàtica a Espanya dels estudis que s'impartisquen en aquells centres. Per a l'homologació, si escau, de les titulacions corresponents s'estarà al que disposa la normativa general al voltant de l'homologació de títols estrangers d'educació superior.  
Quart  
L'entitat E&S, Escola Superior, SL, haurà de mantindre en funcionament els programes d'estudis autoritzats, com a mínim durant el període necessari que permeta finalitzar els estudis als alumnes matriculats en estos ensenyaments amb aprofitament normal.  
Així mateix, el titular de la E&S, Escola Superior, SL, haurà de sol·licitar a la Conselleria de Cultura, Educació i Ciència l'autorització per a la realització de qualsevol modificació que afecte les condicions essencials de aquesta sol·licitud.  
Cinquè  
El centre quedarà sotmès, pel que fa al seu sistema educatiu, a la inspecció dels corresponents poders públics. Per a això, la Conselleria de Cultura, Educació i Ciència realitzarà les inspeccions pertinents a fi de comprovar el compliment dels compromisos adquirits pel titular del centre i les condicions que per a la seua obertura s'estableixen en la legislació vigent. A tal fi, l'entitat E&S, Escola Superior, SL, col·laborarà amb la Conselleria de Cultura, Educació i Ciència en la tasca d'inspecció, facilitant l'accés a les seues instal·lacions i la documentació que li siga requerida.  
Sisè  
Si, amb posterioritat al començament de l'activitat docent, la Conselleria de Cultura, Educació i Ciència percebera que l'entitat E&S, Escola Superior, SL, incomplia l'ordenament jurídic vigent, i en especial el Reial Decret 557/91, de 12 d'abril, i l'Ordre Ministerial de 26 de maig de 1993, que la desenvolupa, o els compromisos adquirits en l'expedient de sol·licitud d'autorització, requerirà l'entitat perquè esmene la situació en temps i forma. Transcorregut el termini concedit sense que siga atès el requeriment, la Conselleria de Cultura, Educació i Ciència, després de l'audiència de l'entitat, podrà incoar expedient de revocació de l'autorització.  
Setè  
El cessament voluntari d'activitats per part de l'entitat autoritzada requerirà autorització de la Conselleria de Cultura, Educació i Ciència, que es concedirà sempre que es respecte el compromís a què es refereix l'article quart de aquesta ordre.  
DISPOSICIONS FINALS  
Primera  
Aquesta ordre entrarà en vigor l'endemà de la publicació en el DOGV.  
Segona  
Contra aquesta ordre podrà interposar-se recurs contenciós administratiu, amb la comunicació prèvia a l'òrgan que va dictar l'acte impugnat, de conformitat amb el que estableix l'article 110.1 de la Llei de Règim Jurídic de les Administracions Públiques i del Procediment Administratiu Comú, en un termini de dos mesos comptats des de l'endemà de la notificació, davant de la Sala Contenciosa del Tribunal Superior de Justícia de la Comunitat Valenciana.  
València, 10 de febrer de 1998  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI